Sziasztok!

Grajzel Sáron vagyok másodéves katonai vezető szakos hallgató. Ahogy a tavalyi évben, úgy idén is szeretnék jelentkezni a HÖK-be.

Gimnáziumi éveim alatt tagja voltam a Diák Önkormányzatnak, ami keretein belül minden évben mi szerveztük meg a diáknapot, vetélkedőket, városi feladatokat, melyek közül én inkább a sportfeladatok lebonyolításában vettem részt. Emellett sportnapokat is rendeztünk focibajnoksággal, pingpong, röplabda valamint atlétikai versenyszámokkal. A Diák Önkormányzatos éveim alatt megtapasztalhattam azt is, hogy milyen egy osztály, egy közösség érdekeit képviselni.

10 éves korom óta versenyszerűen triatlonozom, ami megtanított a kitartásra, a küzdésre valamint, hogy milyen megdolgozni valamiért. Tagja voltam a salgótarjáni hegyi kerékpár egyesületnek, ezzel együtt szervezőjévé váltam számos, a sportághoz kapcsolódó versenyeknek, mint például a Tarján Kupának vagy a Cyclocrossnak. Emellett a helyi úszóegyesületnek is tagja voltam, ahol szintén versenyzőként is, majd később lebonyolítóként is részt vettem különböző szintű versenyeken.

Gimnázium utáni évben elvégeztem egy Sportszervező-, menedzser okj tanfolyamot, amivel magasabb szinte tudtam emelni a már megszerzett gyakorlati tapasztalataimat.

A sport iránti szeretetem és a fent említettek alapján szeretném megpályázni a sportrefensi pozíciót.

Köszönettel,

Grajzel Sáron honvédtisztjelölt